Protèin hémagglutinin virus duwé tanggung jawab jroning nemtokaké spésiès endi sing bisa diinfèksi déning sawijining galur virus uga papan saluran ambegan endi sing bisa duwé ikatan karo sawijining galur virus influenza.[75] Galur sing bisa ditularaké kanthi gampang saka manungsa-marang-manungsa duwé protèin hémagglutinin sing duwé ikatan karo résèptor ing saluran ambegan bagéyan ndhuwur, kayata ing irung, tenggorok, lan tutuk. Suwaliké, strain H5N1 sing mbebayani banget duwé ikatan karo résèptor sing paling akèh ditemokaké ing njero paru.[76] Prabédan ing papan infèksi iki mungkin arupa bagéyan saka alesan ngapa galur H5N1 nimbulaké pnéumonia virus sing abot ing paru, nanging ora ditularaké kanthi gampang liwat watuk lan wahing.[77][78]